ddrg/super_eurlex huggingface dataset:
(11)

Toto nariadenie by sa malo tiež uplatňovať bez toho, aby boli dotknuté vnútroštátne právne predpisy, ktorými sa transponuje smernica Európskeho parlamentu a Rady 95/46/ES (8). Napríklad osobné údaje zhromaždené na účely dosiahnutia súladu s týmto nariadením by sa nemali ďalej spracúvať spôsobom, ktorý by bol nezlučiteľný so smernicou 95/46/ES. Malo by sa prísne zakázať najmä ich ďalšie spracovávanie osobných údajov na obchodné účely. Boj proti praniu špinavých peňazí a financovaniu terorizmu uznávajú všetky členské štáty ako vec dôležitého verejného záujmu. Z tohto dôvodu prenos osobných údajov do tretej krajiny, ktorá nezaisťuje primeranú úroveň ochrany v súlade s článkom 25 smernice 95/46/ES, by sa mal pri uplatňovaní tohto nariadenia preto povoliť v súlade s článkom 26 uvedenej smernice. Je dôležité, aby sa poskytovateľom platobných služieb pôsobiacim vo viacerých jurisdikciách s pobočkami alebo dcérskymi spoločnosťami sídliacimi mimo Únie nebránilo vo výmene informácií o podozrivých transakciách v rámci tej istej organizácie pod podmienkou, že uplatňujú primerané záruky. Poskytovatelia platobných služieb platiteľa a príjemcu a sprostredkovatelia poskytovateľov platobných služieb by mali mať okrem toho zavedené primerané technické a organizačné opatrenia na ochranu osobných údajov pred náhodnou stratou, zmenou alebo neoprávneným poskytnutím alebo prístupom.
(107)

Ako už bolo uvedené v odôvodnení 65, čínske dovozné ceny bez antidumpingových ciel by pravdepodobne podstatnou mierou znížili predajné ceny výrobného odvetvia Únie (47 %). Toto veľmi pravdepodobné rozpätie podhodnotenia zakladajúce sa na porovnaní cien čínskeho vývozu do tretích krajín a cien výrobného odvetvia Únie zvyšuje pre čínsky vývoz príťažlivosť trhu Únie v porovnaní s trhmi iných tretích krajín. Ak by sa vskutku nechala uplynúť platnosť opatrení, čínski vyvážajúci výrobcovia by mohli vyvážať do Únie za vyššie ceny, ako sú ceny do tretích krajín, pričom by tieto boli ešte stále cenovo podhodnotené voči cenám výrobného odvetvia Únie.
(2)

Množstvá, na ktoré sa vzťahujú žiadosti o dovozné povolenia podané od 1. do 7. júna 2015 na čiastkové obdobie od 1. júla do 30. septembra 2015, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.
(11)

Je vhodné zlúčiť všetky schválenia týkajúce sa predvývozných kontrol vykonávaných určitými tretími krajinami, pokiaľ ide o prítomnosť mykotoxínov v potravinách, do jedného nariadenia s cieľom zjednodušiť právne predpisy a zabezpečiť jednotný prístup. Rozhodnutie 2008/47/ES a vykonávacie nariadenie (EÚ) č. 844/2011 by sa preto mali nahradiť týmto vykonávacím nariadením a pravidlá obsiahnuté v uvedených dvoch aktoch by sa mali zahrnúť do tohto vykonávacieho nariadenia. Zaviedli sa však určité malé zmeny s cieľom zosúladiť ustanovenia týkajúce sa frekvencie kontrol a aktualizovať ustanovenia s cieľom zohľadniť zmeny v číselných znakoch KN.
(2)

Množstvá, na ktoré sa vzťahujú žiadosti o dovozné povolenia podané od 1. júna do 7. júna 2015 na čiastkové obdobie od 1. júla do 30. septembra 2015, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(2)

Množstvá, na ktoré sa vzťahujú žiadosti o dovozné práva podané od 1. júna do 7. júna 2015 na čiastkové obdobie od 1. júla do 30. septembra 2015, sú v prípade kvóty s poradovým číslom 09.4273 vyššie ako dostupné množstvá. Malo by sa teda určiť, v akom rozsahu sa môžu dovozné práva udeliť, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 6 ods. 3 nariadenia Komisie (ES) č. 1301/2006 (3) v spojení s článkom 7 ods. 2 uvedeného nariadenia.
(2)

Množstvá, na ktoré sa vzťahujú žiadosti o dovozné povolenia podané od 1. do 7. júna 2015 na čiastkové obdobie od 1. júla do 30. septembra 2015, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(2)

Rovnako ako v prípade prístupov IRB a AMA, pri rozšíreniach a zmenách v používaní IMA, ktoré podliehajú oznamovaciemu postupu, sa v nariadení (EÚ) č. 575/2013 neuvádza, či by sa uvedené zmeny mali oznamovať pred ich vykonaním alebo po ňom. Príslušné orgány nemusia vopred vedieť o rozšíreniach alebo zmenách menšej závažnosti, pričom pre inštitúcie by bolo efektívnejšie a menej zaťažujúce, keby takéto zmeny menšej závažnosti zhromažďovali a oznamovali ich príslušným orgánom v pravidelných intervaloch, čím by sa znížila aj zaťaženosť príslušných orgánov v oblasti dohľadu. Ostatné rozšírenia a zmeny, na ktoré sa vzťahuje oznamovací postup, by sa mali oznamovať pred ich vykonaním, aby sa príslušným orgánom umožnilo preskúmať správne uplatňovanie tohto nariadenia. To isté rozlišovanie medzi rozšíreniami a zmenami v závislosti od oznamovacieho postupu podľa delegovaného nariadenia (EÚ) č. 529/2014 pre prístupy IRB a AMA by sa preto takisto malo vzťahovať na rozšírenia a zmeny IMA, ktoré si vyžadujú oznámenie, a z tohto dôvodu by sa zároveň malo ďalej rozlišovať medzi rozšíreniami a zmenami, ktoré si vyžadujú oznámenie pred vykonaním, a rozšíreniami a zmenami, ktoré si oznámenie pred vykonaním nevyžadujú.
33.

V záznamoch týkajúcich sa organizácií „Abcert AG“, „Agreco R.F. Göderz GmbH“, „Albinspekt“, „ARGENCERT SA“, „Australian Certified Organic“, „Bioagricert S.r.l.“, „BioGro New Zealand Limited“, „Bio Latina Certificadora“, „Bolicert Ltd“, „Caucacert Ltd“, „CCOF Certification Services“, „CCPB Srl“, „CERES Certification of Environmental Standards GmbH“, „Certificadora Mexicana de productos y procesos ecológicos S.C.“, „Certisys“, „Control Union Certifications“, „Doalnara Certified Organic Korea, LLC“, „Ecocert SA“, „Ecoglobe“, „Ekolojik Tarim Kontrol Organizasyonu“, „Florida Certified Organic Growers and Consumers, Inc. (FOG), DBA as Quality Certification Services (QCS)“, „IBD Certifications Ltd“, „IMO Control Latinoamérica Ltda.“, „IMO Control Private Limited“, „Indocert“, „IMOswiss AG“, „International Certification Services, Inc.“, „Istituto Certificazione Etica e Ambientale“, „Japan Organic and Natural Foods Association“, „LACON GmbH“, „Letis S.A.“, „NASAA Certified Organic Pty Ltd“, „ÖkoP Zertifizierungs GmbH“, „Onecert, Inc.“, „Oregon Tilth“, „Organic agriculture certification Thailand“, „Organic Certifiers“, „Organic crop improvement association“, „Organic Standard“, „Organización Internacional Agropecuaria“, „Organska Kontrola“, „QC&I GmbH“, „Quality Assurance International“, „Soil Association Certification Limited“, „Suolo e Salute srl“ a „Uganda Organic Certification Ltd“ sa bod 5 nahrádza takto: „5. Trvanie zaradenia: do 30. júna 2018.“
(6)

V dôsledku uvedeného výskytu ohniska v provincii Ontario Kanada predložila aktualizované informácie o epidemiologickej situácii na svojom území a o opatreniach prijatých na zabránenie ďalšiemu šíreniu HPAI, ktoré Komisia vyhodnotila. Na základe tohto hodnotenia, ako aj záväzkov stanovených v dohode a záruk poskytnutých Kanadou je vhodné konštatovať, že obmedzenie vstupu komodít do Únie na oblasť postihnutú HPAI, na ktorú veterinárne orgány Kanady uplatňujú obmedzenia z dôvodu výskytu ohnísk v provinciách Britská Kolumbia a Ontario, by malo postačovať na pokrytie rizík spojených so vstupom týchto komodít do Únie.
2.

Tieto záznamy nahrádzajú záznamy o subjektoch uvedených nižšie uvedené v prílohe IX k nariadeniu (EÚ) č. 267/2012. I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde B. SUBJEKTY Názov Identifikačné údaje Dôvody Dátum zaradenia na zoznam 76. Iran Marine Industrial Company (SADRA) Sadra Building No. 3, Shafagh St., Poonak Khavari Blvd., Shahrak Ghods, P.O. Box 14669-56491, Teherán, Irán Spoločnosť, ktorú v skutočnosti kontroluje spoločnosť Sepanir Oil & Gas Energy Engineering Company, ktorú EÚ označila za spoločnosť IRGC. Poskytuje podporu iránskej vláde prostredníctvom svojej účasti v iránskom energetickom odvetví vrátane náleziska plynu South Pars. 23.5.2011 77. Shahid Beheshti University Daneshju Blvd., Yaman St., Chamran Blvd., P.O. Box 19839-63113, Teherán, Irán Shahid Beheshti University je verejnoprávny subjekt, ktorý je pod dohľadom ministerstva vedy, výskumu a technológií. Vykonáva vedecký výskum spojený s vývojom jadrových zbraní. 23.5.2011 132. Naftiran Intertrade Company (alias Naftiran Trade Company) (NICO) 5th Floor, Petropars Building, No. 35 Farhang Boulevard, Snadat Abad Avenue, Tehran, Iran. Tel: +98 21 22372486; +98 21 22374681; +98 21 22374678; Fax: +98 21 22374678; +98 21 22372481. E-mail: info@naftiran.com Dcérska spoločnosť (100 %) Iránskej národnej ropnej spoločnosti [National Iranian Oil Company (NIOC)]. 16.10.2012 154. First Islamic Investment Bank (Prvá islamská investičná banka) Pobočka: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450. Tel. 603-21620361/2/3/4, +6087417049/417050, +622157948110 Pobočka: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malaysia; Labuan F.T; 87000 Investor Relations: Menara Prima 17 th floor Jalan Lingkar, Mega Kuningan Blok 6.2 Jakarta 12950 – Indonesia; South Jakarta; Jakarta; 12950 Prvá islamská investičná banka (FIIB) poskytuje finančnú a logistickú podporu iránskej vláde. FIIB využíval Babak Zanjani na prevod značných súm zaplatených za iránsku ropu v mene iránskej vlády. 22.12.2012 157. HK Intertrade Company Ltd (HK Intertrade) HK Intertrade Company, 21st Floor, Tai Yau Building, 181 Johnston Road, Wanchai, Hong Kong HK Intertrade je spoločnosť, ktorú plne vlastní a kontroluje National Iranian Oil Company, ktorá je označeným a štátom vlastneným subjektom, ktorý poskytuje podporu iránskej vláde. Okrem toho poskytla HK Intertrade logistickú a finančnú podporu iránskej vláde sprostredkúvaním prevodu peňazí za ropu v mene iránskej vlády. 22.12.2012 158. Petro Suisse Petro Suisse Avenue De la Tour- Halimand 6, 1009 Pully, Švajčiarsko Petro Suisse je spoločnosť pôsobiaca v iránskom ropnom a plynárenskom odvetví, úplne ju vlastní National Iranian Oil Company (NIOC), ktorá je označeným subjektom, ktorý poskytuje finančnú podporu iránskej vláde. Petro Suisse je tiež prepojená s Naftiran Intertrade Co (NICO), ktorá je označená ako dcérska spoločnosť (100 %) spoločnosti National Iranian Oil Company (NIOC). 22.12.2012
(4)

Vo vedeckom stanovisku sa za osoby s najväčšou dietetickou expozíciou anorganickému arzénu určili osoby s vysokou spotrebou ryže v Európe, akými sú určité etnické skupiny a deti do troch rokov. Dietetická expozícia anorganickému arzénu u detí do troch rokov, a to aj z potravín na báze ryže, sa vo všeobecnosti odhaduje na približne dvojnásobok až trojnásobok dietetickej expozície u dospelých.
1.

Tieto riadky pre colné kvóty s poradovými číslami 09.2683, 09.2684, 09.2688, 09.2854, 09.2685, 09.2686 a 09.2687 sa vkladajú podľa poradia kódov KN uvedených v druhom stĺpci tabuľky: Poradové číslo Kód KN TARIC Opis Obdobie kvóty Množstvo kvóty Clo v rámci kvóty (v %) „09.2683 ex 2914 19 90 50 Acetylacetonát vápenatý (CAS RN 19372-44-2) na použitie pri výrobe systémov stabilizátorov vo forme tabliet (1) 1. 7. – 31. 12. 50 ton 0 09.2684 ex 2916 39 90 28 2,5-dimetylfenylacetylchlorid (CAS RN 55312-97-5) 1. 7. – 31. 12. 125 ton 0 09.2688 ex 2920 90 85 70 Tris(2,4-diterc-butylfenyl)-fosfit (CAS RN 31570-04-4) 1. 7. – 31. 12. 3 000 ton 0 09.2854 ex 2924 19 00 85 3-jódprop-2-inyl-butylkarbamát (CAS RN 55406-53-6) 1. 7. – 31. 12. 250 ton 0 09.2685 ex 2929 90 00 30 Nitroguanidín (CAS RN 556-88-7) 1. 7. – 31. 12. 3 250 ton 0 09.2686 ex 3204 11 00 75 Farbivo C.I. Disperse Yellow 54 (CAS RN 7576-65-0) a prípravky na jeho základe s obsahom farbiva C.I. Disperse Yellow 54 99 % hmotnosti alebo viac 1. 7. – 31. 12. 1 250 kg 0 09.2687 ex 3907 40 00 25 Polymérová zmes z polykarbonátu a poly(metylakrylátu) s obsahom polykarbonátu 98,5 GHT alebo viac, vo forme peliet alebo granúl, so svetelnou priepustnosťou 88,5 % alebo viac, meranou pomocou skúšobného telesa s hrúbkou stien 4 mm pri vlnovej dĺžke λ = 400 nm (podľa normy ISO 13468-2) 1. 7. – 31. 12. 200 ton 0
(2)

Množstvá, na ktoré sa vzťahujú žiadosti o dovozné povolenia podané od 1. júna 2015 do 10. júna 2015 na čiastkové obdobie od 1. júla 2015 do 31. decembra 2015, sú v prípade niektorých kvót nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.
(2)

Množstvá, na ktoré sa vzťahujú žiadosti o dovozné povolenia podané od 1. júna do 7. júna 2015 na čiastkové obdobie od 1. júla do 30. septembra 2015, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.
(2)

Rada 2. júla 2015 rozhodla o doplnení jedného subjektu a šiestich fyzických osôb do zoznamu osôb, subjektov a orgánov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha V by sa preto mala aktualizovať.
(10)

Prvý žiadateľ poskytol dostatočné dôkazy na preukázanie toho, že spĺňa všetky tri kritériá uvedené v článku 2 vykonávacieho nariadenia (EÚ) č. 1106/2013. Prvý žiadateľ bol skutočne schopný preukázať, že: i) v období od 1. apríla 2011 do 31. marca 2012 nevyvážal príslušný výrobok do Únie; ii) nie je prepojený so žiadnym vývozcom alebo výrobcom v Indii, na ktorých sa vzťahujú antidumpingové opatrenia uložené vykonávacím nariadením (EÚ) č. 1106/2013, a iii) v období od októbra 2012 skutočne vyviezol značné množstvo – 30 ton – príslušného výrobku do Únie, a preto mu môže byť priznaná colná sadzba, ktorá sa uplatňuje na spolupracujúce spoločnosti, ktoré neboli zaradené do vzorky, t. j. 5 %, v súlade s článkom 2 vykonávacieho nariadenia (EÚ) č. 1106/2013 a tento žiadateľ by sa mal doplniť do zoznamu indických spolupracujúcich vyvážajúcich výrobcov nezaradených do vzorky.
(2)

Množstvá, na ktoré sa vzťahujú žiadosti o dovozné práva podané na obdobie od 1. júla 2015 do 30. júna 2016, sú vyššie ako dostupné množstvá. Malo by sa teda určiť, v akom rozsahu sa môžu dovozné práva udeliť, a to stanovením alokačného koeficientu, ktorý sa má uplatniť na požadované množstvá a ktorý sa vypočíta v súlade s článkom 6 ods. 3 nariadenia Komisie (ES) č. 1301/2006 (3) v spojení s článkom 7 ods. 2 uvedeného nariadenia.
(31)

V septembri 2010 bola do prílohy A k nariadeniu (ES) č. 474/2006 (10) zaradená spoločnosť Meridian Airways LTD. V septembri 2010 bola zasa do prílohy B k nariadeniu (ES) č. 474/2006 zaradená spoločnosť Airlift International (GH) LTD, pričom povolenie pôsobiť v Únii bolo udelené len jednému konkrétnemu lietadlu typu DC-8-63F. Obe rozhodnutia vychádzali zo závažných bezpečnostných nedostatkov zistených pri inšpekciách na odbavovacej ploche vykonaných v rámci programu SAFA. V novembri 2010 sa dospelo k záveru, že spoločnosť Airlift International (GH) LTD by mohla v Únii prevádzkovať druhé lietadlo typu DC-8-63F (11).
(4)

Licencie a registrácie povinné pre prevádzkovateľov, ktorí by chceli vykonávať činnosti zahŕňajúce určité látky (drogové prekurzory), ktoré možno použiť na nezákonnú výrobu omamných alebo psychotropných látok, by sa mali udeľovať len vtedy, ak o ne žiadajú spoľahliví prevádzkovatelia. Títo prevádzkovatelia by mali zaviesť primerané opatrenia zamerané na bezpečné zaobchádzanie s danými drogovými prekurzormi a ich bezpečné skladovanie a mali by vymenovať identifikovateľného zodpovedného zástupcu, ktorý bude môcť zabezpečiť výkon predmetných činností, ktoré zahŕňajú dané látky, v súlade s príslušnými právnymi ustanoveniami.
(5)

Európsky úrad pre bezpečnosť potravín (ďalej len „úrad“) dospel vo svojom stanovisku z 9. decembra 2014 (3) k záveru, že prípravok Bifidobacterium animalis ssp. animalis DSM 16284, Lactobacillus salivarius ssp. salivarius DSM 16351 a Enterococcus faecium DSM 21913 nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že má potenciál byť účinný pri použití u kurčiat vo výkrme a menej významných druhov hydiny iných ako na znášku. Úrad takisto dospel k záveru, že podávanie doplnkovej látky vo vode na pitie je pre kurčatá vo výkrme bezpečné rovnako ako podávanie v potrave a že na bezpečnosť by nemalo vplyv, ak by sa súčasná maximálna dávka pre kurčatá vo výkrme zrušila. Závery týkajúce sa bezpečnosti kurčiat vo výkrme, pokiaľ ide o podávanie v pitnej vode a maximálnu dávku, by sa vzťahovali aj na kurčatá chované na znášku a menej významné druhy vtákov. Úrad ďalej dospel k záveru, že táto doplnková látka je zlučiteľná s kokcidiostatikami dekochinátom, narazínom, nikarbazínom alebo narazínom/nikarbazínom. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
Odôvodnené stanovisko k úprave existujúcich MRL difenokonazolu v šaláte a iných šalátových plodinách vrátane druhov z čeľade Brassicaceae a v bazalke (mäte) [Reasoned opinion on the modification of the existing MRLs for difenoconazole in lettuce and other salad plants including Brassicaceae and in basil (mint)]. Vestník EFSA (EFSA Journal) (2014) 12(10):3882 [26 s].
(3)

Množstvá, na ktoré sa vzťahujú žiadosti o dovozné povolenia podané v období od 26. júna 2015 od 13. hodiny do 3. júla 2015 do 13. hodiny bruselského času sú vyššie ako dostupné množstvá. Malo by sa teda určiť, do akej miery sa môžu dovozné povolenia vydávať stanovením prideľovacieho koeficientu, ktorý sa má uplatňovať na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(4)

Očakáva sa, že kombinovaný účinok tohto nariadenia a nariadenia Komisie (EÚ) 2015/1095 (2), povedie v porovnaní so situáciou bez opatrení k ročným úsporám elektrickej energie vo výške 1,8 TWh do roku 2020 a 4,1 TWh do roku 2030, čo zodpovedá 0,7 a 1,4 milióna ton ekvivalentu CO2.
(2)

Množstvá, na ktoré sa vzťahujú žiadosti o dovozné licencie podané 29. a 30. júna 2015 na mesiac júl 2015, sú vyššie ako dostupné množstvá. Malo by sa teda určiť, do akej miery sa môžu dovozné licencie vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3). Je potrebné pozastaviť podávanie ďalších žiadostí na mesiac júl 2015.
US-2.3

štát Washington: okres Okanogan (1): a) sever: začiatok na križovatke cesty US 97 WA 20 a cesty S. Janis Road, zabočiť vpravo na cestu S. Janis Road. Zabočiť vľavo na cestu McLaughlin Canyon Road, potom vpravo na cestu Hardy Road a následne vľavo na cestu Chewilken Valley Road. b) východ: od cesty Chewilken Valley Road zabočiť vpravo na cestu JH Green Road, potom vľavo na cestu Hosheit Road, odtiaľ doľava na cestu Tedrow Trail Road, následne vľavo na cestu Brown Pass Road až po hranicu rezervácie Colville Tribe. Po hranici rezervácie Colville Tribe na západ a potom na juh až po križovatku s US 97 WA 20. c) juh: zabočiť vpravo na cestu US 97 WA 20, potom vľavo na cestu Cherokee Road, neskôr vpravo na cestu Robinson Canyon Road. Zabočiť doľava na Bide A Wee Road, potom vľavo na Duck Lake Road, ďalej vpravo na Soren Peterson Road, následne vľavo na Johnson Creek Road a vpravo na George Road. Doľava na Wetherstone Road a vpravo na Eplay Road. d) západ: z Eplay Road zabočiť vpravo na cestu Conconully Road/6th Avenue, potom vľavo na cestu Green Lake Road, ďalej vpravo na cestu Salmon Creek Road, následne vpravo na cestu Happy Hill Road a potom vľavo na cestu Conconully Road (zmení sa na Main Street). Zabočiť doprava na ulicu Broadway, potom doľava na C Street, potom vpravo na Lake Street E, ďalej vpravo na Sinlahekin Road, pokračovať vpravo po S. Fish Lake Road a následne vpravo na Fish Lake Road. Zabočiť doľava na N. Pine Creek Road, potom vpravo na Henry Road (zmení sa na N. Pine Creek Road), potom doprava na cestu Indian Springs Road a následne vpravo na Hwy 7 až po US 97 WA 20.

WGM

VIII

P2

29.1.2015
(2)

Komisia 12. októbra 2010 udelila Európskej železničnej agentúre (ďalej len „agentúra“) v súlade so smernicou 2004/49/ES mandát na zmenu nariadenia Komisie (ES) č. 352/2009 (2). Revíziou tohto nariadenia bolo potrebné zohľadniť ďalšie zmeny úloh a zodpovedností orgánu pre posudzovanie uvedeného v článku 6 uvedeného nariadenia a ďalšie harmonizované kritériá akceptovania rizík, ktoré by sa mohli použiť na posúdenie prijateľnosti rizík vyplývajúcich zo zlyhaní technických systémov v prípadoch, keď sa navrhovateľ rozhodne použiť zásadu jednoznačného odhadu rizika. Bolo potrebné skontrolovať, či zahrnutím ďalších vyššie uvedených harmonizovaných kritérií akceptovania rizík ostane súčasná úroveň bezpečnosti železníc v Únii minimálne zachovaná, ako sa vyžaduje v článku 4 ods. 1 smernice 2004/49/ES. To si vyžiadalo oveľa viac času, než sa očakávalo, a Komisia preto prijala vykonávacie nariadenie (EÚ) č. 402/2013 (3), ktorým zachováva to kritérium akceptovania rizík, ktoré už bolo obsiahnuté v nariadení (ES) č. 352/2009.
1.

Oddiel 6: Polycyklické aromatické uhľovodíky sa nahrádza takto: „Oddiel 6: Polycyklické aromatické uhľovodíky Potraviny Maximálne hladiny (μg/kg) 6.1 Benzoa)pyrén, benza)antracén, benzob)fluorantén a chryzén Benzoa)pyrén Suma benzoa)pyrénu, benza)antracénu, benzob)fluoranténu a chryzénu (45) 6.1.1 Oleje a tuky (s výnimkou kakaového masla a kokosového oleja) určené na priamu ľudskú spotrebu alebo na použitie ako zložky potravy 2,0 10,0 6.1.2 Kakaové bôby a odvodené produkty 5,0 μg/kg tuku, od 1.4.2013 35,0 μg/kg tuku, od 1.4.2013 do 31.3.2015 30,0 μg/kg tuku, od 1.4.2015 6.1.3 Kokosový olej určený na priamu ľudskú spotrebu alebo na použitie ako zložka potravy 2,0 20,0 6.1.4 Údené mäso a údené mäsové produkty 5,0 do 31.8.2014 2,0 od 1.9.2014 30,0 od 1.9.2012 do 31.8.2014 12,0 od 1.9.2014 6.1.5 Svalovina údených rýb a údených rybacích produktov (25) (36) s výnimkou rybacích produktov uvedených v bodoch 6.1.6 a 6.1.7. Maximálna hladina pre údené kôrovce sa vzťahuje na svalovinu z končatín a abdominálnej čast (44). V prípade údených krabov a krabom príbuzných kôrovcov (Brachyura a Anomura) sa vzťahuje na svalovinu z končatín. 5,0 do 31.8.2014 2,0 od 1.9.2014 30,0 od 1.9.2012 do 31.8.2014 12,0 od 1.9.2014 6.1.6 Údené šproty a konzervované údené šproty (25) (47) (Sprattus sprattus); Údený baltický sleď ≤ 14 cm dĺžky a konzervovaný údený baltický sleď ≤ 14 cm dĺžky (25) (47) (Clupea harengus membras); Katsuobushi (sušená pelamída, Katsuwonus pelamis); lastúrniky (čerstvé, chladené alebo mrazené) (26); tepelne ošetrené mäso a tepelne ošetrené mäsové produkty (46) predávané konečnému spotrebiteľovi 5,0 30,0 6.1.7 Lastúrniky (36) (údené) 6,0 35,0 6.1.8 Spracované potraviny na báze obilia a detská výživa pre dojčatá a malé deti (3) (29) 1,0 1,0 6.1.9 Počiatočná dojčenská výživa a následná dojčenská výživa vrátane počiatočného dojčenského mlieka a následného dojčenského mlieka (8) (29) 1,0 1,0 6.1.10 Dietetické potraviny na osobitné lekárske účely (9) (29), ktoré sú výslovne určené pre dojčatá 1,0 1,0“
(3)

Mená dvoch osôb uvedených v prílohe II k nariadeniu Rady (EÚ) 2015/735 by sa mali vypustiť z uvedenej prílohy z dôvodu ich označenia výborom Bezpečnostnej rady OSN a ich mená by sa preto mali doplniť do prílohy I k uvedenému nariadeniu.